Մհեր Կարապետյան

Մհեր Ստեփանի Կարապետյան (), հայ պատմաբան։ Պատմական գիտությունների դոկտոր (1996), պրոֆեսոր (2002):

Կենսագրություն 
ՄհերԿարապետյանը ծնվել է 1939 թվականի դեկտեմբերի 11-ին, Երևանում, ուսուցչի ընտանիքում։ 1962 թվականին ավարտել է Խաչատուր Աբովյանի անվան հայկական պետական մանկավարժական ինստիտուտի պատմալեզվագրական ֆակուլտետը, այնուհետև մեկ տարի աշխատել է Հոկտեմբերյանի շրջանի Ջանֆիդայի միջնակարգ դպրոցում։ 1964 թվականին ընդունվել է մանկավարժական ինստիտուտի առկա ասպիրանտուրան՝ հայոց պատմության գծով։ 1967-1975 թվականներին եղել է ինստիտուտի գիտական քարտուղար, 1972 թվականին պաշտպանել է թեկնածուական ատենախոսություն և ստացել պատմական գիտությունների թեկնածուի գիտական աստիճան։ 1975-1995 թվականներին եղել է հայոց պատմության ամբիոնի դոցենտ։ 1996 թվականին պաշտպանել է դոկտորական ատենախոսություն, այնուհետև ստացել պրոֆեսորի կոչում։ 1997 թվականից եղել է հայոց պատմության ամբիոնի վարիչ։ Երկար տարիներ ղեկավարել է մանկավարժական համալսարանի գիտական խորհրդի գիտական և ուսումնամեթոդական հարցերի հանձնաժողովի աշխատանքները։

Կարապետյանը հեղինակ է շուրջ 100 գիտական և ուսումնամեթոդական աշխատանքների, որոնցից 10-ը՝ մենագրություններ և ուսումնական ձեռնարկներ։ Աշխատությունները վերաբերում են հայ ազգային-ազատագրական շարժումներին և Հայոց ցեղասպանության պատմության և պատմագրության հարցերին։ Հեղինակ է «Հայաստանը 1912-1920 թվականներին» (2003) բուհական ձեռնարկի։

Մահ 
Մհեր Կարապետյանը մահացել է 2013 թվականի հոկտեմբերի 22-ին։

Անդամակցություն 
 Մանկավարժական համալսարանի և ՀՀ ԳԱԱ պատմության ինստիտուտում գործող ԲՈՀ-ի Հայոց պատմության մասնագիտական խորհուրդների անդամ։

Պարգևներ 
 ՀՀ ԳԱԱ նախագահության պատվոգիր (2000)
 Հայաստանի Կառավարության (ցեղասպանագիտության մեջ ունեցած վաստակի համար) ոսկե մեդալ (2005)
 Մովսես Խորենացու մեդալ
 Ֆրիտյոֆ Նանսեն միջազգային հիմնադրամի հուշամեդալ (2003)։

Երկեր 
 Հայոց Մեծ եղեռնը պատմագրության մեջ, Երևան, 1993։
 Հայոց 1915-1916 թվականների ցեղասպանության հարցերը հայ պատմագրության մեջ, Երևան, 1998։
 Հայաստանը 1912-1920 թվականներին։ Կարապետյան Մհեր Ստեփանի, Երևան, «Զանգակ-97», 2003, 400 էջ։
 Հայոց 1915-1916 թվականների ցեղասպանության հիմնահարցերը հետխորհրդային հայ պատմագրության մեջ, Երևան, 2005։
 Խորհրդային Հայաստանը 1920-1991 թվականներին։ Կարապետյան Մհեր Ստեփանի, Երևան, «Զանգակ-97», 2007, 448 էջ։
 XIX դարի երկրորդ կեսի հայ ազգային -ազատագրական շարժման հիմնահարցերը միջխորհրդային հայ պատմագրության մեջ։ Ուսումնաօժանդակ ձեռնարկ, Հայաստանի Հանրապետության կրթության և գիտության նախարարություն, Հայկական պետական մանկավարժական համալսարան, Երևան, «Զանգակ 97», 2008 (համահեղինակ)։
 Հայոց մեծ եղեռնի պատմության հիմնահարցերը հայ պատմագրության մեջ։ ՀՀ ԿԳՆ, Խ. Աբովյանի անվան հայկական պետական մանկավարժական համալսարան, Երևան, «Զանգակ-97», 2010 (համահեղինակ)։
 XIX դարի երկրորդ կեսի հայ ազգային-ազատագրական շարժման խորհրդահայ պատմագրությունը (1921-1991 թվականներ), Երևան, «Զանգակ-97», 2010 (համահեղինակ։
 Հայ ազգագրության պատմություն։ Բուհական ուսումնական ձեռնարկ։ Հայաստանի պետական մանկավարժական համալսարան, Երևան, Ա. հ., 2010 (համահեղինակ)։
 Khachatur Abovian. Armenian state pedagogical university / Ed. by A. Martirosyan; transl. by Shushanik Yavuryan, Tigran Mikayelyan; compiled by Aelita Dolukhanyan, Ara Yeremyan, Mher Karapetyan, Yerevan, Mankavarzh, 2012.

Ծանոթագրություններ 

Հայ պատմաբաններ
Պատմական գիտությունների դոկտորներ
Հայ պրոֆեսորներ
ՀՊՄՀ շրջանավարտներ
Մովսես Խորենացու մեդալակիրներ